《送刘山人子继刘督府兄》
明代·黎民表

黄鹄冥飞不可留，自言家近岳阳楼。渔樵未得干明主，兄弟何妨尽列侯。

千里长斋云子饭，五陵空敝黑貂裘。青山到处镵名姓，迟我金门赋远游。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。